**MEGÁLLAPODÁS**

**szociális szakellátás biztosítására**

**Ápolást, gondozást nyújtó bentlakásos intézmény**

amely létrejött egyrészről a Bischitz Johanna Integrált Humán Szolgáltató Központ (továbbiakban: Humán Szolgáltató) képviseletében Mikulás Franciska igazgató, mint szociális szolgáltatást nyújtó, másrészről

1. **mint ellátást igénybe vevő**

Név:………………………………………………………………………………………….

Születési neve:……………………………………………………………………………….

Anyja neve……………………………………………………………………………………

Születési helye,időpontja:…………………………………………………………………….

Lakóhelye:……………………………………………………………………………………

Tartózkodási helye:……………………………………………………………………………

1. **mint az ellátást igénybe vevő törvényes képviselője**

Név:………………………………………………………………………………………….

Születési neve:……………………………………………………………………………….

Anyja neve:……………………………………………………………………………………

Születési helye, időpontja:…………………………………………………………………….

Lakóhelye:……………………………………………………………………………………

Tartózkodási helye:……………………………………………………………………………

(továbbiakban törvényes képviselő),

szociális szolgáltatást igénybe vevő között a mai napon az alábbiak szerint:

**1. Az ellátás időtartama:** x határozatlan időtartamú x határozott időtartamú

(A megfelelő rész aláhúzandó.)

Az ellátás igénybevételének kezdő időpontja: ................... év ............................ hó .......... nap.

Az ellátás igénybevételének befejező időpontja: (határozott időtartamú ellátás esetén): ……………év.................................. hó .......... nap.

**2. A szolgáltatás helye:**

Telephely: …………………………………………………………………

Részleg (a megfelelő aláhúzandó):

a – alapápolási és gondozási részleg

b – demens részleg

c – szakápolási részleg

d – átmeneti ellátás

**Az egyes részlegek szolgáltatási tartalma:**

**2/a. Az intézmény az alap ápolást-gondozást nyújtó részlegen teljeskörű ellátás keretében a következő szolgáltatásokat nyújtja:**

* biztosítja a **lakhatás**t, a folyamatos fűtést, világítást, melegvíz ellátást;
* napi legalább háromszori **étkeztetés**t – melyből legalább egy alkalommal főtt ételt biztosít (szakorvosi javaslatra a következő diétákat biztosítjuk: cukros, tejmentes, epekímélő, pépes);
* az intézmény szükség szerint **ruházattal, illetve textíliával való ellátás**t biztosít. Ezek javítását, tisztítását a házirendben meghatározott módon vállalja;
* gondoskodik az ellátást igénybe vevő **gyógyszer**einek **beszerzéséről** (az ellátást igénybe vevő részére az egészségügyi állapotjavításhoz és szinten tartáshoz szükséges alapgyógyszereket - a külön jogszabályban meghatározottak szerint térítésmentesen biztosítja az intézmény, ezen túlmenően az egyéni gyógyszerigények költségét az ellátott személy biztosítja, de ezek beszerzését szükség szerint intézzük);
* **alapápolás és gondozás keretében az intézményben biztosított**: különösen a személyi higiéné fenntartása, a gyógyszerelésben, az étkezésben, a folyadékpótlásban, a hely-és helyzetváltoztatásban, valamint az inkontinenciában való segítségnyújtás;
* az **egészségügyi alapellátás keretében az intézményben biztosított**:
* intézményi orvosi ellátás heti 4 órában, pszichiáter orvos havi 8 órában, gyógytornász, pszichológus igény szerint a meglévő szabad kapacitásokat figyelembe véve áll rendelkezésre;
* az ellátott egészségi állapotának rendszeres ellenőrzése (vérnyomás, pulzus, vércukor, testhőmérséklet, testsúly, labor vizsgálatok)
* prevenciós és állapotkövető szűrővizsgálatok és orvosi tanácsadás,
* szükség esetén az egészségügyi szakellátásba történő beutalás,
* gyógyászati segédeszközök elérhetősége;
* gondoskodik az ellátott **mentális gondozásáról**, ennek keretében: a szabadidő sokszínű és változatos eltöltési lehetőségeiről, egyéni és csoportos foglalkozások eléréséről, családi és társas kapcsolatok ápolásának lehetőségét segíti és támogatja, konfliktuskezelésben közreműködik;
* a bentlakásos intézmény gondoskodik **az ellátást igénybe vevők értékeinek és vagyontárgyainak megőrzéséről**, melynek módját, és az abból kizárt tárgyak körét a házirend tartalmazza;
* gondoskodik **a jogosult és hozzátartozói közötti személyes kapcsolattartás** kulturált és zavartalan körülményeiről **a megfelelő helyiség biztosításával**, illetve az intézményi dolgozók foglalkozásbeli titoktartási kötelezettségének érvényesítéséről és a jogosult személyiségi jogainak tiszteletben tartásáról;
* **az intézmény biztosítja a hivatalos ügyek intézésében történő segítségnyújtást**;
* ezen felül a **szakmai programban és a házirendben részletezett szolgáltatások** elérhetőek.

A jogszabályok alapján ingyenesen járó gyógyszereken felüli, orvosi rendelvény alapján beszerzésre

kerülő gyógyszerek beszerzésével összefüggésben felmerülő, előre nem látható költségek fedezetére

az igénybe vevő köteles 10 000 Ft-ot (azaz tízezer forintot) letétbe helyezni az intézmény erre kijelölt

dolgozójánál. A letét összegéről hónap végén számlákkal alátámasztott elszámolás készül.

Amennyiben az elszámolás időpontjában a letét összege nem fedezi a számlákkal igazolt kiadásokat,

abban az esetben az igénybe vevő köteles a fennmaradó részt kiegyenlíteni. Amennyiben az

elszámolás időpontjában a letét összege a számlákkal igazolt kiadások levonását követően 10 000 Ft

alá csökkent, az igénybe vevő köteles azt 10 000 forintra kiegészíteni. A megállapodás megszűnése

esetén a letét összege, a számlákkal igazolt költségek levonását követően visszajár.

**2/b. Az intézmény a demens részlegen a következő szolgáltatásokat nyújtja:**

Az idősek otthonán belül külön gondozási egységben biztosítja az intézmény azon személyek ellátását, akiknél a külön jogszabályban meghatározott szerv a demencia körébe tartozó középsúlyos, vagy súlyos kórképet állapít meg. E szolgáltatás tartalma kiegészül a 2/a. pontban leírtakon túl a részleg tárgyi, személyi és mentális gondozási feladatok speciális feltételeinek megteremtésével, melyek részletes leírását az intézmény szakmai programja tartalmazza.

**2/c. Az intézmény a szakápolási részlegen a következő szolgáltatásokat nyújtja:**

Az intézmény szakápolási engedéllyel rendelkezik, ezt a tevékenységet külön szakmai egységben végezi. Ebben a szakmai egységben a 2/a pontban leírt alapápolási és gondozási szolgáltatásokon túl a szakápolás szakmai programjában rögzített szolgáltatások elérhetőek.

**2/d. Átmeneti ellátás keretében nyújtott szolgáltatások:**

Az intézmény átmeneti ellátást nyújt azoknak az igénylőknek, akik a VII. kerületben laknak, átmenetileg önmagukról egészségi állapotukból kifolyólag, illetve más okból gondoskodni nem tudnak és a 18. életévüket betöltötték. A szolgáltatás tartalma megegyezik a 2/a. pontban felsorolt, az alapápolási és gondozási részlegben nyújtott szolgáltatásokkal.

**3. Térítési díj:**

Az **ellátást igénybe vevő** (kötelezett) **a személyes gondoskodást nyújtó ellátásokért** (a rendszeres havi jövedelme, illetve a jövedelem számítás alapján,) a tárgyhónapot **követő hónap** **25. napjáig személyi térítési díjat köteles fizetni** („Tájékoztató a személyi térítési díj megállapításáról a Bentlakásos Intézményekben”).

Az intézményi és személyi térítési díj megállapítására vonatkozó szabályokat a szociális igazgatásról és szociális ellátásokról szóló 1993 évi III. tv. 114-119 §.-a, valamint a személyes gondoskodást nyújtó szociális ellátások térítési díjáról szóló 29/ 1993. (II. 17.) Kormány rendelete, illetve Budapest Főváros VII. kerület Erzsébetváros Önkormányzata Képviselő-testületének mindenkor hatályos önkormányzati rendelete határozza meg.

A személyi térítési díj nem haladhatja meg a rendszeres havi jövedelem 80%-át, ápolást-gondozást nyújtó intézmény esetén.

A fizetendő személyi térítési díj összegéről és azok változásairól a Humán Szolgáltató Igazgatója a szolgáltatás biztosításának megkezdése előtt írásban értesíti az ellátottat, illetve törvényes képviselőjét.

A személyi térítési díjat a szolgáltatás igénybevételét követő hónapban utólag kell megfizetni a szolgáltatás igénybevételének helyén, illetve átutalással a Házirendben és a Tájékoztató a személyi térítési díj megállapításáról a Bentlakásos Intézményekben leírtak alapján.

Az intézményi térítési díj év közben egy alkalommal, a személyi térítési díj felülvizsgálata évente két alkalommal történhet.

**Az igénybevevő írásbeli nyilatkozata alapján,**

**a megjelölt szolgáltatási csomagra vonatkozó intézményi térítési díj megfizetését:**

**vállalja□ nem vállalja□**

**4.**  **A felek tájékoztatási kötelezettsége**

**4.1. Az intézmény tájékoztatási kötelezettsége:**

* az intézményi házirendről (mely tartalmazza az intézmény belső rendjét és az együttélés szabályait);
* köteles értesíteni, illetve tájékoztatni a jogosultat és az általa megjelölt hozzátartozóját

*a)* a jogosult állapotáról, annak lényeges változásáról;

*b)* az egészségügyi intézménybe való beutalásáról;

*c)* az ellátás biztosításában felmerült akadályoztatásról, az ellátás ideiglenes szüneteltetéséről;

*d)* az áthelyezés kezdeményezéséről, illetőleg kérelmezéséről;

*e)* a díjfizetési hátralék következményeiről, valamint a behajtás érdekében kezdeményezett intézkedéséről.

**4.2. A szolgáltatást igénybevevő és a hozzátartozó tájékoztatási kötelezettsége**:

* a szociális ellátásra való jogosultság feltételeiben és a jogosult, továbbá a közeli hozzátartozója személyazonosító adataiban beállt változásokról;
* minden olyan körülményről, amely a személyi térítési díj megállapításához szükséges;
* arról, hogy nem szenved közösségre veszélyes fertőző betegségben, és alkalmazkodik a közösségi életvitelhez;
* az ellátást igénybevevő halála esetén – amennyiben az ellátott írásos végintézkedést nem tett – a temetés módjáról és költségviselőjéről;
* minden olyan dologról, ami az intézményi jogviszony létesítését, fenntartását illetve megszüntetését befolyásolhatja, vagy azt más okból fontosnak tartja.

**5. A megállapodás módosítása, megszűnése:**

5.1. A megállapodás módosítását bármelyik fél kezdeményezheti. A módosítás közös megegyezéssel történik.

**5.2.** Az intézményi jogviszony megszűnik:

* az intézmény jogutód nélküli megszűnésével,
* a jogosult halálával,
* a határozott idejű intézeti elhelyezés esetén a megjelölt időtartam lejártával, kivéve, ha az 1993. évi III. törvény rendelkezései alapján az elhelyezés időtartama meghosszabbítható,
* jelen megállapodás felmondásával:
  + - * + jelen megállapodást az ellátott, illetve törvényes képviselője indoklás nélkül felmondhatja
        + az intézmény vezetője részéről felmondásnak akkor van helye, ha:
* az ellátott másik intézményben történő elhelyezése indokolt vagy további intézményi elhelyezése nem indokolt,
* az ellátott a házirendet súlyosan megsérti,
* az ellátott, a törvényes képviselője vagy a térítési díjat megfizető személy, térítési díj-fizetési kötelezettségének, az 1993.évi III. törvény 102.§ szerint nem tesz eleget,
* az ellátott jogosultsága megszűnik.

Jelen megállapodás felmondással történő megszüntetése esetén a felmondási idő 30 nap. A felmondást, illetve a megszüntetést írásban kell bejelenteni.

Ha a felmondás jogszerűségét az ellátott, törvényes képviselője vagy a térítési díjat megfizető személy vitatja, az arról szóló értesítés kézhezvételétől számított 8 napon belül a fenntartóhoz – a Budapest Főváros VII. kerület Polgármesteri Hivatala Humán Szolgáltató Iroda (1073 Budapest Garay u. 5.) – fordulhat. Az ellátást változatlan feltételek mellett mindaddig biztosítani kell, amíg a fenntartó nem dönt.

Bíróságtól kérhető a felmondás jogellenességének megállapítása, a fentiek tekintetében, ha azt a fenntartó vitatja, a fenntartói döntés jogellenességének megállapítása, ha azt az ellátott vagy törvényes képviselője valamelyike vitatja.

A fenti esetekben az ellátást változatlan feltételek mellett mindaddig biztosítani kell, amíg a fenntartó nem dönt, illetve a bíróság jogerős határozatot nem hoz.

Az intézményi jogviszony megszűnése esetén az intézmény vezetője értesíti a jogosultat, illetve törvényes képviselőjét a személyes használati tárgyak és a megőrzésre átvett értékek, vagyontárgyak elvitelének határidejéről, rendjéről és feltételeiről. A felek egymással elszámolnak, mely ügylet kiterjed:

* a fizetendő személyi térítési díjakra, ezek esetleges hátralékaira;
* az intézmény tárgyi eszközeiben – szándékosan – okozott károkra, vagy elszámolási kötelezettséggel átvett eszközök hiányaira;
* és minden olyan dologra, melyek – az intézmény humán jellegével összeegyeztethetően – az intézményi jogviszony megszűntetéséhez okszerűen kapcsolódik.

Nem lehet bevonni az elszámolásba a lakrész újrafestéséhez, az intézményi jogviszony megszűnéséhez kapcsolódó jogi és adminisztratív költségeket.

**6. Az ellátottak és a személyes gondoskodást végző személyek jogai:**

A személyes gondoskodást nyújtó szociális intézmény az általa biztosított szolgáltatást olyan módon végzi, hogy figyelemmel van az ellátást igénybevevőket megillető alkotmányos jogok maradéktalan és teljes körű tiszteletben tartására. Az ellátást igénybevevőt megilleti személyes adatainak védelme, valamint a magánéletével kapcsolatos titokvédelem.

Az intézmény szakmai feladatot ellátó dolgozója közfeladatot ellátó személynek minősül. Az intézmény dolgozóit megilleti a jog, hogy személyét megbecsüljék, emberi méltóságát, személyiségi jogait tiszteletben tartsák. A szociális munkát végző személy védelemre jogosult a vele (intézményével) szemben jogsértő vagy etikátlan bánásmód esetén, védelemért munkáltatójához, illetve annak fenntartójához fordulhat. A szociális gondozást végző személy, a testi épségét veszélyeztető helyzetben kollégáitól, illetve a rendőrségtől kérhet segítséget. A Humán Szolgáltató biztosítja dolgozói számára a munkavégzéshez kapcsolódó megbecsülést, illetve a megfelelő munkavégzési körülményeket, gondoskodik továbbá a munkavállalók esélyegyenlőségének biztosításáról.

**7. Panaszkezelés**

Az ellátást igénybevevő írásban a szolgáltatás szakmai tevékenységével kapcsolatos észrevételeivel a bentlakást nyújtó ellátás szakmai vezetőjéhez, a Humán Szolgáltató igazgatójához, illetve az intézmény szakmai felügyeletét végző Budapest Főváros VII. kerület Erzsébetvárosi Polgármesteri Hivatal Humánszolgáltató Irodájához (1073 Budapest Garay u. 5.) fordulhat, és igénybe veheti az ellátottjogi, illetve a betegjogi képviselő segítségét is.

A panasz kivizsgálásának ideje 15 nap.

Az ellátott jogi és a betegjogi képviselő elérhetősége az intézményben jól látható helyeken kifüggesztésre került.

Az ellátottjogi képviselő vonatkozásában a szociális igazgatásról és szociális ellátásokról szóló 1993. évi III. törvény 94/K § az irányadó.

**8. Személyes adatok kezeléséről**

A szolgáltatást nyújtó az ellátott adatait az Szociális törvény rendelkezései alapján nyilvántartja és az információs önrendelkezési jogról és az információszabadságról szóló 2011. évi CXII. törvény előírásainak megfelelően kezeli.

A szolgáltatást igénybe vevő/törvényes képviselője tudomásul veszi a Szolgáltató nyilvántartási, és egyéb jogszabályokban meghatározott szakmai dokumentációs kötelezettségét, egyúttal hozzájárul adatainak a 415/2015. (XII. 23.) Korm. rendelet által meghatározott kezeléséhez.

**9. Tájékoztatás**

Az ellátott/törvényes képviselője a megállapodás aláírásával elismeri, hogy teljeskörű tájékoztatást kapott az ellátás tartalmáról, a házirendről, a térítési díj fizetésével kapcsolatos szabályokról, az intézményben vezetett nyilvántartásokról, adatkezelésről és adatvédelemről.

Nyilatkozik, hogy a tájékoztatásban foglaltakat tudomásul veszi és tiszteletben tartja, és hogy az ellátást igénybevevő szociális ellátásra való jogosultságának feltételeit és a természetes személyazonosító adatait érintő változásokról 15 napon belül értesíti az intézmény vezetőjét.

Továbbá nyilatkozik, hogy a jelen megállapodás megkötésével egy időben az Szt. 94/C §-ban foglalt nyilatkozatot megtette.

**10. Egyéb rendelkezések**

Jelen megállapodásban nem szabályozott kérdésekben a Ptk. vonatkozó szabályai, továbbá a szociális igazgatásról és szociális ellátásokról szóló és azokhoz kapcsolódó jogszabályok rendelkezései az irányadók.

Megegyezés hiányában, – a nem vagyonjogi – vitás kérdések eldöntésére felek a Pesti Központi Kerületi Bíróság illetékességét kötik ki.

Alulírott, Ellátott illetve kötelezett a mai napon a megállapodás egy példányát átvettem, és a benne foglaltakat tudomásul vettem.

Alulírottak a jelen megállapodást elolvasás után, mint akaratukkal mindenben megegyezőt jóváhagyólag írják alá.

Budapest, ........... év ........................... hó ...... nap.

Kapják:

1. Ellátott, vagy törvényes képviselője,

2. Humán Szolgáltató szakellátást nyújtó szakmai vezetője.

az ellátást igénybe vevő tartásra kötelezett ellátást igénybevevő

(vagy azt vállaló személy) törvényes képviselője

az ellátást nyújtó intézmény igazgatója a bentlakásos részleg szakmai vezetője